Ταξόδιο το δίστιχο

Το ***Taxodium distichum*** (*ταξόδιο το δίστιχο* ή *φαλακρό κυπαρίσσι*) είναι φυλλοβόλο κωνοφόρο δέντρο της οικογένειας *[[Cupressaceae]]*. 

Είναι ιθαγενές στο νοτιοανατολικό τμήμα των Ηνωμένων Πολιτειών Αμερικής. Ανθεκτικό και σκληροτράχηλο, προσαρμόζεται σε ευρύ φάσμα τύπων εδάφους, είτε υγρά, αλατούχα, ξηρά είτε βαλτώδη. Ξεχωρίζει για το κοκκινοκαφέ φθινοπωρινό χρώμα των λεπτών του φύλλων.

Υπάρχουν καλλιεργημένες ποικιλίες του είδους και χρησιμοποιείται συχνά σε δημόσιους χώρους. Άλλες κοινές ονομασίες του είναι swamp cypress, white cypress, tidewater red cypress, gulf cypress και red cypress.

Το φαλακρό κυπαρίσσι ανακηρύχθηκε επίσημο δέντρο της Πολιτείας της Λουιζιάνα το 1963.

Σε ορισμένους πολιτισμούς, το φαλακρό κυπαρίσσι συμβολίζει τη μακροβιότητα, την αντοχή, αλλά επίσης και το πένθος.

Το ξύλο του είναι περιζήτητο επειδή είναι ανθεκτικό στη σήψη και στις βιολογικές προσβολές από μύκητες και έντομα. Γι’ αυτόν τον λόγο χρησιμοποιείται για πασσάλους, φράχτες, πόρτες, πατώματα κλπ.

## Περιγραφή
Το δέντρο *Taxodium distichum* είναι μεγάλο και ογκώδες, αργής ανάπτυξης και αιωνόβιο δέντρο. Συνήθως φτάνει τα  ύψος και η διάμετρος του κορμού του τα .

Ο κύριος κορμός περιβάλλεται συχνά από "γονατοειδείς βάσεις" και ο φλοιός είναι γκριζοκαφέ έως κοκκινοκαφέ, λεπτός και ινώδης με σφιχτή, κάθετη υφή.

Τα φύλλα του ομοιάζουν με βελόνες, έχουν μήκος , είναι απλά, εναλλάξ, γραμμικά και πράσινα, με λεία άκρα. Το φθινόπωρο παίρνουν χρώμα κίτρινο ή κοκκινωπό. Το δέντρο αν και κωνοφόρο είδος, είναι φυλλοβόλο.

Είναι μονογενές, με αρσενικούς και θηλυκούς κώνους στο ίδιο φυτό, σε κλαδιά με μορφή φούντας. Οι κώνοι εμφανίζονται την άνοιξη και οι σπόροι ωριμάζουν τον Οκτώβριο. Οι θηλυκοί κώνοι είναι σφαιρικοί και ρητινώδεις, γίνονται σκληροί και καφέ με την ωρίμανση, έχουν 20–30 λέπια και περιέχουν 20–40 μεγάλους σπόρους. Οι σπόροι έχουν μήκος , οι μεγαλύτεροι στην οικογένεια Cupressaceae.

Αναπτύσσεται σε πλήρη ή μερική ηλιοφάνεια. Προτιμά υγρά και καλά στραγγιζόμενα εδάφη, αλλά αντέχει και σε ξηρά. Ευδοκιμεί σε όξινα, ουδέτερα ή αλκαλικά εδάφη, ακόμη και σε αλατούχα. Αντέχει στη ρύπανση και οι κώνοι του καταναλώνονται από άγρια ζωή.

Το ψηλότερο καταγεγραμμένο άτομο του είδους βρίσκεται κοντά στο Γουίλιαμσμπουργκ της Βιρτζίνια και έχει ύψος 44,11 μ. Το παχύτερο βρίσκεται στην κομητεία Ρεάλ στο Τέξας με περίμετρο 475 in (περίπου 12 μέτρα). Το "National Champion Bald Cypress" βρίσκεται στο Καταφύγιο Άγριας Ζωής Cat Island, κοντά στο St. Francisville της Λουιζιάνα, έχει ύψος 29 μ., περίμετρο 17 μ., και εκτιμάται ότι είναι 1.500 ετών. Το αρχαιότερο γνωστό ζωντανό δείγμα βρίσκεται στον Μαύρο Ποταμό της Βόρειας Καρολίνας και έχει ηλικία τουλάχιστον 2.624 ετών.

Το δέντρο με την ονομασία, "The Senator", ένα φαλακρό κυπαρίσσι στη Φλόριντα, είχε ύψος 50 μ. πριν το 1925 όταν και έχασε 12 μέτρα από την κορυφή του. Είχε περίμετρο 14,3 μ. και διάμετρο 5,3 μ. και εκτιμάται ότι ήταν 3.500 ετών. Κάηκε κατά λάθος το 2012.

Το "Big Dan" είναι ένα από τα αρχαιότερα ζωντανά άτομα ταξόδιου και βρίσκεται κοντά στο High Springs της Φλόριντα. Εκτιμάται ότι είναι 2.704 ετών (το 2020), έχει περίμετρο πάνω από 10 μέτρα και βρίσκεται στο έλος του Hornsby Spring.

## Γκαλερί

File:Bald Cypress Leaves 2264px.jpg|Φύλλωμα
File:Baldcypress cone.jpg|Κώνοι
File:Bald Cypress Taxodium distichum Fingers.JPG|Γονατοειδείς βάσεις
File:Bald Cypress Taxodium distichum Bark Vertical.JPG|Φλοιός
File:Butressed root system bald cypress.jpg|Λεπτομέρεια του κορμού και ριζών
File:Taxodium distichum seeds, by Omar Hoftun.jpg|Σπόροι
File:Ademwortels (pneumatoforen) van een moerascipres (Taxodium distichum) 09-02-2023 (d.j.b.).jpg|Συστάδα αναπνευστικών ριζών
File:Ademwortel (pneumatoforen) van een moerascipres (Taxodium distichum) 18-03-2024 (d.j.b.).jpg|Νεαρή αναπνευστική ρίζα


## Παραπομπές


## Εξωτερικοί σύνδεσμοι
* 

Κατηγορία:Κωνοφόρα
Κατηγορία:Καλλωπιστικά δέντρα
Κατηγορία:Γένη φυτών